Ulugh Beg

Ulugh Beg (alkujaan Mīrzā Muhammad Tāraghay bin Shāhrukh, 1394–1449) oli aasialainen oppinut ja hallitsija. Hän oli Timur Lenkin pojanpoika, jonka aikana Timuridien dynastian valtakunnan kulttuuri kehittyi huippuunsa.

Ulugh Beg sai Samarkandin isältään Šahrokhilta, joka oli valloittanut kaupungin. Ulugh Beg kehitti siitä islamilaisen kulttuurin keskuksen. Hän rakennutti tähtitieteellisen observatorion, kirjoitti runoja, tutki historiaa ja opiskeli Koraania. Hän korjasi useita virheitä tähtitieteilijä Klaudios Ptolemaioksen laskelmista.

Isänsä kuoleman jälkeen vuonna 1447 Ulugh Beg nousi hallitsijaksi, mutta hävisi valtataistelun sukulaisilleen ja surmattiin vuonna 1449.

Lähteet 

Hallitsijat
Persialaiset tähtitieteilijät
Vuonna 1394 syntyneet
Vuonna 1449 kuolleet